Federer pryglede rival inden US Open - Tennis | www.bt.dk
BT TV BTshop BT retter Abonnement E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Federer pryglede rival inden US Open
Af Louise Brodthagen Jensen, lje@sporten.dk Søndag den 19. august 2012, 21:14 Roger Federer (tv.) var en klasse bedre end Novak Djokovic i finalen i Cincinnati (Foto: MATTHEW STOCKMAN)
Roger Federer gav serberen Novak Djokovic æg. Na Li vandt kvindernes finale i Cincinnati
Der er en grund til, at hans navn står øverst på verdensranglisten. Med en overbevisende sejr i to sæt 6-0, 7-6 over Novak Djokovic ved Cincinnati Open beviste Roger Federer endnu en gang, at han hører til blandt de bedste i verden. Det er femte gang i træk, Federer vinder i Cincinnati - og i øvrigt første gang verdens nummer et og to mødes i finalen. Schweizeren kom flyvende fra start, og første sæt var overstået på bare 20 minutter, hvor det var tydeligt, at serberen var i store problemer.
Efter 'ægget' til Djokovic kom Federer foran 3-0. Men verdensranglistens nr. to fik kæmpet sig tilbage og fik spillet sig tilbage til 5-4, inden han igen løb tør for kræfter.
Den 31-årige schweizer var da også svært tilfreds med sejren, der må siges at være den bedst tænkelige start, før US Open går i gang 27. august.
- Det har været en fantastisk uge og en magisk sommer, og nu ser jeg frem til New York, sagde Federer, som nu har vundet seks ATP-sejre i år. Og der var da heller ingen undskyldninger fra 25-årige Novak Djokovic, der erkendte, at hans første sæt bare var for dårligt.
- Han var klart den bedste og kom virkelig godt fra start, hvor jeg lavede en masse fejl. Jeg spillede bedre i andet sæt, men da jeg fik chancen, greb jeg den ikke. Roger fortjener at vinde trofæet, sagde serberen, der trods alt kan trøste sig med stadig at være nr. 2 på verdensranglisten.
I kvindernes finale vandt kineseren Na Li i tre sæt over tyske Angelique Kerber, der ellers vandt første sæt sikkert 6-1. Men kineseren kom stærkt tilbage og to de næste to sæt med cifrene 6-3, 6-1.
US Open uden Nadal Dem vil danskerne være utro med VIND JULEGAVERNE - Tilmeld dig vores julekalender vind præmier helt frem til juleaften til en samlet værdi af 125.000 kr.